یوخویا گئتمزدن قاباق تلفونون و یا تابلت ده سوسیال شبکه‌نی اوخوماق ساغلام یوخونون ان بؤیوک دوشمنی‌دیر. یاتمازدان قاباق الکترون جیهازلارلا تماس‌دان ایمتینا، یونگول قیدا قبولو، اوشاقلا بیرگه یوخویا گئتمه ایسه عکسینه، ساغلام و کیفیت‌لی استراحتین قارانتی‌دیر.
بونو جان هوپکینز اونیورسیته سینین طب مکتبی‌نین پروفسورو وسئوولود پولوتسکی دئییب.
"یوخو پوزونتوسو اینسان‌لارین اوزون مودت سوسیال شبکه‌لرده واخت کئچیرمه‌سی اوجباتین‌دان باش وئریر، بئله کی، دایمی شعالانما اورقانیزمین بیولوژی ساعتینا منفی تأثیر گؤستریر"، - دئیه. پولوتسکی بیلدیریب.
اونون سؤزلرینه گؤره، سوسیال شبکه‌ده اولا-اولا یوخویا گئتمک، ناتامام یوخو، یوخو فازاسی‌نین پوزولماسی، یوخوسوزلوق کیمی پروبلئم‌لری اورتایا چیخماسینا سبب اولوب.
"بؤیوک‌لر گونه آزی یئددی ساعت یاتما‌لی‌دیرلار. یاتاق دا الکترون جیهازلاردان، او جمله‌دن، iPhone و یا iPhad ، تلویزیون و دیگر جیهازلاردان ایستیفاده ائتمه‌مه‌لی‌دیرلر. بون‌دان باشقا، یاتمازدان اول آغیر قیدا‌لار قبول ائتمک و یا شدتلی شکیلده ایدمانلا مشغول اولماق اولماز"، - دئیه عالیم ساغلام یوخو اوچون طلب اولونان شرط‌لری آچیقلاییب.
